স্টাফ রিপোর্টার : কোমলমতি শিক্ষার্থীদের নিরাপদ সড়ক চাই আন্দোলনের সংবাদ সংগ্রহের সময় ছাত্রলীগের সন্ত্রাসীদের দ্বারা সাংবাদিকদের ওপর নৃশংস হামলার তীব্র নিন্দা ও প্রতিবাদ জানিয়ে আগামী ৪৮ ঘন্টার মধ্যে তাদের গ্রেফতার করে দৃষ্টান্তমূলক শাস্তির দাবি জানিয়েছেন সাংবাদিক নেতৃবৃন্দ। উক্ত সময়ের মধ্যে হামলাকারীদের গ্রেফতার করে বিচারের আওতায় না আনা হলে আগমী ৮ আগস্ট (বুধবার) সারাদেশে বিক্ষোভ সমাবেশের ঘোষণা দেন সাংবাদিক নেতারা এবং সেই সমাবেশ থেকে কঠোর কর্মসূচি ঘোষণার হুমকি দেয়া হয়েছে। একইসাথে সংবাদ মাধ্যমের ওপর আরোপিত সেন্সরশীপ তুলে নেয়ার দাবি জানানো হয়।